Doložka
vybraných vplyvov

A.1. Názov materiálu: Koncepcia ochrany pamiatkového fondu 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy			x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy	x			
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti	x			

A.3. Poznámky
Návrh materiálu kladie nároky na štátny rozpočet v jedinom bode – zvýšenie rozpočtovej kapitoly Ministerstva kultúry Slovenskej republiky pre dotačný systém, konkrétne programu “Obnovme si svoj dom” o 10 mil. eur, a to až od roku 2013. Ostatné aktivity budú hradené z rozpočtu Ministerstva kultúry Slovenskej republiky, resp. z mimorozpočtových zdrojov.
Nároky Pamiatkového úradu Slovenskej republiky sú riešené v materiáli „Stratégia rozvoja a budovania erbových inštitúcií v rezorte kultúry”, predkladanom na rokovanie vlády SR vo štvrtom štvrťroku 2011.
Pozitívny vplyv materiálu v oblasti sociálnych vplyvov sa prejaví vo zvýšení zamestnanosti v súvislosti s projektom obnovy hradov medzi Ministerstvom kultúry SR a Ústredím práce, sociálnych vecí a rodiny (predpoklad zamestnania 500 nezamestnaných po dobu 6 mesiacov v troch za sebou nasledujúcich rokoch). Tento pozitívny vplyv je podmienený schválením národného projektu. Bližšie nevyčíslený vplyv na zamestnanie má aj podpora obnovy národných kultúrnych pamiatok, ktorá sa týka zamestnania reštaurátorov a zamestnancov stavebných spoločností. Nepriamy pozitívny vplyv na zamestnanosť má aj využitie pamiatok v oblasti cestovného ruchu (oblasť služieb, kúpeľníctva, stravovacích zariadení, ubytovacích kapacít atď.). Tento dopad nie je možné v súčasnosti presne vyčísliť. 
Pozitívny vplyv materiálu na informatizáciu spoločnosti spočíva v predpokladanom sprístupnení najvýznamnejších súčastí pamiatkového fondu verejnosti v elektronickej podobe (program OPIS 2).

A.4. Alternatívne riešenia

A.5. Stanovisko gestorov